E-toluitspraak gelewer | Maroela Media
Die Wes-Kaapse hooggeregshof het Donderdag 'n aansoek om die e-tolwetgewing ongrondwetlik en ongeldig te verklaar, van die hand gewys.
"Die aansoek word van die hand gewys," het regter Owen Rogers gesê. "Die partye moet elk hul eie regskoste dra."
Hy sê die Demokratiese Alliansie, wat die aansoek ingedien het, het 14 dae om aansoek te doen om verlof tot appèl teen sy uitspraak.
Die DA het die hof genader nadat die Wysigingswet op Vervoerwette en Verwante Sake (die sogenaamde E-tolwet) in September 2013 goedgekeur is.